Billig centralt beliggende lejlighed
Lejligheden ligger på 5. sal (der er elevatorer) i en ejendom på Avenue Synggrou i Athen. Den er meget central i forhold til seværdigheder som Akropolis museet, Akropolis, den gamle bydel Plaka, parlamentet på Syntagmapladsen og det gamle olympiske stadion fra 1896. Lejligheden har balkon med udsigt til Zeus-templet.
Lejligheden er moderne møbleret. Der er et lille køkken, et pænt badeværelse med badekar med bruser, en stue med sofa og spisebord og en lille balkon, et soveværelse med dobbeltseng (ud til gaden) og et gennemgangsrum med en dobbeltseng.
Beliggenheden på Avenue Synggrou med meget trafik betyder at der er en del larm, hvis man har vinduer åbne, men kun en svag baggrundsstøj, hvis de er lukkede. Selvom min kone er meget støjfølsom var hun rigtigt glad for lejligheden og kunne sagtens sove.
Der ligger et par minimarkeder i umiddelbar nærhed og der er kun nogle hundrede meter til gågaden rundt om foden af Akropolis og til handels- og restaurantgader.
Vi mødtes ikke med Stella og Nikoss, men de kommunikerede hurtigt og klart.
Vi synes sat vi fik rigtig god valuta for pengene og kan på den baggrund sagtens anbefale lejligheden.